ROMÂNIA 
JUDEŢUL PRAHOVA 	
ORAŞ BOLDEŞTI-SCĂENI
CONSILIUL LOCAL


H O T Ă R Â R E

- privind desemnarea reprezentanţilor Consiliului Local Boldeşti-Scăeni în comisia pentru evaluarea  performanţelor secretarului general al unităţii administrativ-teritoriale

	Având în vedere:
- referatul nr.252/6.01.2021, prin care primarul oraşului propune desemnarea reprezentanţilor Consiliului Local Boldeşti-Scăeni în comisia pentru evaluarea performanţelor secretarului general al unităţii administrativ-teritoriale;
- raportul de specialitate întocmit de compartimentul de resort, înregistrat sub nr. 253/6.01.2021;
	- dispoziţiile art. 485 alin. (5) din O.U.G nr. 57/2019 privind Codul administrativ, cu modificările şi completările ulterioare;
	- dispoziţiile art. 11 alin. (4) lit. e” din  Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020 prevăzută în anexa nr. 6 la OUG nr. 57/2019;
	- avizul secretarului general, înregistrat sub nr. 254/6.01.2020;
- avizul comisiei nr.3. – juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;
 În temeiul prevederilor art. 129 alin. (2) lit. „d”, alin. (7) lit. „a”,  art. 139 şi art. 196 alin. (1) lit. „a” din O.U.G. nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

Art.1. Se desemnează doamna MORARU ANA-MARIA și doamna CĂRPUȘOR SANDA reprezentante ale Consiliului Local Boldeşti-Scăeni în comisia pentru evaluarea performanţelor secretarului general al unităţii administrativ-teritoriale.
Art.2.  Comisia de evaluare se va constitui prin dispoziţia primarului şi va fi formată din primarul oraşului şi din cele două reprezentante ale consiliului local desemnate la art.1.

         PREŞEDINTE DE ŞEDINŢĂ,                                        
   TĂNĂSESCU STELIAN HORAŢIU
                                                                                                 CONTRASEMNEAZĂ
                                                                                                 SECRETAR GENERAL,
                                                                                                 TUDOR FLORINA NELI

           R O M Ă N I A
           JUDEŢUL  PRAHOVA
          ORAŞUL BOLDEŞTI - SCĂENI        
           CONSILIUL  LOCAL
Nr.  254/6. 01.2021

                                     
A  V  I  Z
===========
- asupra proiectului de hotărâre privind desemnarea reprezentanţilor Consiliului Local Boldeşti-Scăeni în comisia pentru evaluarea  performanţelor secretarului general al unităţii administrativ-teritoriale


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind desemnarea reprezentanţilor Consiliului Local Boldeşti-Scăeni în comisia pentru evaluarea  performanţelor secretarului general al unităţii administrativ-teritoriale, am constatat  că acesta a fost iniţiat cu respectarea prevederilor legale în vigoare având ca temei art. 485 alin. (5) din O.U.G nr. 57/2019 privind Codul administrativ, cu modificările şi completările ulterioare.
Faţă de cele de mai sus şi în conformitate cu prevederile art. 243 alin. (1) lit.”a” din OUG nr. 57/2019 privind Codul administrativ, avizez favorabil acest proiect.

SECRETAR  GENERAL,

Tudor Florina Neli













                                                                                
     Nr. 252/6.01.2021

REFERAT

	Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind desemnarea reprezentanţilor Consiliului Local Boldeşti-Scăeni în comisia pentru evaluarea  performanţelor secretarului general al unităţii administrativ-teritoriale”.
	Potrivit dispoziţiilor art.485 din OUG nr. 57/2019 privind Codul adminstrativ, cu modificările şi completările ulterioare, evaluarea performanţelor profesionale individuale ale funcţionarilor publici se face anual. Procesul de evaluare a performanţelor profesionale individuale ale funcţionarilor publici de execuţie şi a funcţionarilor publici de conducere reprezintă aprecierea obiectivă a performanţelor profesionale individuale ale funcţionarilor publici, prin compararea gradului şi a modului de îndeplinire a obiectivelor individuale şi a criteriilor de performanţă stabilite cu rezultatele obţinute în mod efectiv de către funcţionarul public.
Potrivit dispoziţiilor art. 485, alin, (5) din OUG nr. 57/2019 evaluarea performanţelor profesionale individuale ale secretarului general al unităţii administrativ-teritoriale/ subdiviziunii administrativ-teritoriale se realizează de către o comisie de evaluare formată din primar, respectiv preşedintele consiliului judeţean şi 2 consilieri locali, respectiv judeţeni, desemnaţi în acest scop, cu majoritate simplă, prin hotărâre a consiliului local sau judeţean, după caz.	
Potrivit dispoziţiilor art. 14 alin. (1) din Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020, prevăzută în anexa nr. 6 la OUG nr. 57/2019, evaluarea anuală a performanţelor profesionale individuale ale funcţionarilor publici se realizează pentru un an calendaristic, în perioada cuprinsă între 1 ianuarie-31 martie din anul următor perioadei evaluate, pentru toţi funcţionarii publici care au desfăşurat efectiv activitate minimum 6 luni în anul calendaristic pentru care se realizează evaluarea.
	Având în vederea cele mai sus propun desemnarea  a doi reprezentanţi ai consiliului local în  comisia pentru performanţelor secretarului general al unităţii administrativ-teritoriale.
	
În speranţa obţinerii aprobării, vă mulţumim anticipat !

 					 	   PRIMAR,
         BUCUROIU CONSTANTIN
     			


Consiliului local al oraşului Boldeşti-Scăeni




                                                                                   Nr. 253/6.01.2021


RAPORT DE SPECIALITATE


Subsemnata Şoimăreanu Monica, inspector resurse umane și salarizare,  analizând Proiectul de Hotărâre privind desemnarea reprezentanţilor Consiliului Local Boldeşti-Scăeni în comisia pentru evaluarea performanţelor secretarului general al unităţii administrativ-teritoriale, am constatat următoarele:
Potrivit atribuţiilor prevăzute la art. 129 alin. (2) lit. „a” din OUG nr. 57/2019 privind Codul administrativ, Consiliul local exercită atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local; 
Potrivit dispoziţiilor art. 5 pct. 7 lit. „g’ din O.U.G nr. 57/2019 aparatul de specialitate al primarului, respectiv al consiliului judeţean - totalitatea compartimentelor funcţionale, fără personalitate juridică, de la nivelul unităţii/subdiviziunii administrativ-teritoriale, precum şi secretarul general al unităţii/subdiviziunii administrativ-teritoriale; 
Potrivit dispoziţiilor art. 485, alin, (5) din OUG nr. 57/2019 evaluarea performanţelor profesionale individuale ale secretarului general al unităţii administrativ-teritoriale/ subdiviziunii administrativ-teritoriale se realizează de către o comisie de evaluare formată din primar, respectiv preşedintele consiliului judeţean şi 2 consilieri locali, respectiv judeţeni, desemnaţi în acest scop, cu majoritate simplă, prin hotărâre a consiliului local sau judeţean, după caz.
	Faţă de cele mai sus constatate şi precizate, consider că iniţierea proiectului de hotărâre este necesară şi oportună.


	Șoimăreanu Monica



